《题吴鉴泉鉴园图 有序》
清代·郑孝胥

金陵往来二十年，梦落复成桥水边。疏林丛竹隔水看，蒋山如屏当我前。

此园未成先造意，剪取溪水收云烟。缚茅编篱极惨淡，口不能道心谓然。

眼前风景人未觉，引子入胜中有天。来游何止千百辈，谁者领略真萧闲。

我去复来如燕子，濠堂无处寻巢痕。喜君久为此园主，收拾世事归诗篇。

岂知兴亡一弹指，故国安在园空存。君虽未归归亦得，但恐百感伤心魂。

图成哀歌予和汝，默数旧恨毋多言。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。